armvectores/hy_wikipedia_2023 huggingface dataset:
Ստարոբուրնովո

Ստարոբուրնովո (ռուս.՝ Старобурново, բաշկիրերեն՝ Иҫке Бурны), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 880 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Բարսումյան

Հակոբ Բարսումյան (Հալեպ, Սիրիա ՝ 1936 թ. սեպտեմբերի 1, 1986 թ.)։ Նա հայ գիտնական է, ով կենտրոնացել է հայաբանության վրա՝ 19-րդ դարի Օսմանյան կայսրության հայկական համայնքների վերաբերյալ հատուկ ուսումնասիրություններում։  Բարսումյանը հրատարակել է բազմաթիվ հոդվածներ Հայկական էմիրի ( արիստոկրատ-խոշոր բուրժուազիա ) դասակարգի և կառուցվածքային շարժման վրա։
Նա նաև հայաբանության պրոֆեսոր էր 1980-ականներին՝ Բեյրութի Հայկազյան համալսարանում։ 1986 թ.-ին Լիբանանի քաղաքացիական պատերազմի ընթացքում, Բարսումյանին առևանգում է հայկական խառնախմբերից մեկն ու սպանում նրան։
Հակոբը կորցրել է ծնողներին շատ վաղ հասակում և նրա խնամակալությունը վերցրել է տատը՝ Էլիզա Քահքեջյանը։ Շնայած նրա ծեր հասակին, նա քրտնաջան աշխատել է, որ մեծացնի Հակոբին, նրա փոքր քրոջը և եղբորը։ Մի քանի տարի հետո, Հակոբը գնում է բնակվելու մի երիտասարդական ապաստարանում՝ Հայկական բարեգործական ընկերության օժանդակությամբ։ Հետո նա դառնում է նորահայտ Կարեն Եփեե դպրոցի ուսանողը, որտեղ նա խոստանում է լինել ուշիմ և եռանդուն սովորող։ Միջնակարգ կրթություն ստանալուց հետո, նա անդամագրվում է տեղի ֆրանսիական Lycee-ում, որտեղ նա ստանում է իր Բակալավրի 2-րդ մասը՝ փիլիսոփայության բնագավառում։
1960 թ.-ին, Հակոբը հաստատվում է Ամերիկայի Միացյալ Նահանգներում՝ Կալիֆորնիա նահանգի Սան Ֆրանցիսկո քաղաքում։ Այդտեղ նա հաճախում է Սան Ֆրանցիսկո նահանգի համալսարանը, որտեղ վաստակում է BS-ն (1964 թ.-ին) և, հաջորդաբար, MA-ն (1969 թ.-ին)՝ International World Trade-ում։ Նրա դիսերտացիայի կիզակետը Եվրոպական համընդհանուր շուկան էր։
1969 թ.-ի ապրիլի 19-ին Հակոբն ամուսնանում է ծագումով Եգիպտոսի Ալեքսանդրիա քաղաքից Անաիս Բոհջելյանի հետ, ով ապրում և սովորում էր Միացյալ Նահանգներում։
1972 թ.-ին Հակոբը վերաբնակեցվում է Նյու Յորքում՝ շարունակելու իր  ուսումը։ 1975 թ.-ին նա ստանում է իր երկրորդ MA-ն՝ Նյու Յորքի համալսարանի կողմից՝ Միջին Արևելքի պատմությունից։ 5 տարի անց, 1980 թ.-ին նա վաստակում է իր Ph. D.-ն Կոլումբիայի համալսարանի կողմից՝ Օսմանյան պատմությունից։ Հետո նա մի կարճ ժամանակահատված դասավանդում է Կոլումբիայի համալսարանում։ Շուտով նրան հրավիրում են դասավանդելու՝ Լիբանանի Բեյրութ քաղաքի Հայկազյան քոլեջում, որը նա անհամբերությամբ ընդունում է։
1986 թ.-ի հունվարի 31-ին Հակոբն առևանգվում է Բեյրութում, լքելով կնոջը և աղջկան՝ Նանորեին։


== Ծանոթագրություններ ==
Սիդնի Չապլին

Սիդնի Չապլին (անգլ.՝ Sydney Chaplin; մարտի 16, 1885(1885-03-16), Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 16, 1965(1965-04-16), Նիս), թատրոնի և կինոյի անգլիացի դերասան։ Սիդնին Չարլի Չապլինի ավագ եղբայրն է (խորթ հորից)։ Իր դերասանական կարիերան սկսել է 1905 թվականին աննշան դերով՝ Շերլոկ Հոլմս պիեսում։ 1929 թվականին, երբ արդեն նկարահանվել էր 36 ֆիլմում և որպես կինոռեժիսոր նկարահանել 7 ֆիլմ, վերջնականապես հրաժեշտ է տվել կինոարվեստին և զբաղվել է ավիագնացությամբ (որոշ ժամանակ եղել է նաև իր աշխարհահռչակ եղբոր բիզնես մենեջերը)։


== Անձնական կյանք ==
Սիդնի Չապլինն ամուսնացել է երկու անգամ։ Զավակներ չի ունեցել։ Մահացել է 80 տարեկան հասակում, եղբոր՝ Չարլիի ծննդյան տարելիցի օրը՝ 1965 թվականի ապրիլի 16-ին, ֆրանսիական Նիս քաղաքում, թաղվել Շվեյցարիայում՝ Կլարենս-Մոնտրյոյի գերեզմանատանը ։


== Ընտրյալ ֆիլմագրություն ==
1914 - Ֆետտիի գինետոնը/Fatty’s Wine Party - մատուցող
1914 - Նրա նախապատմական անցյալը/His Prehistoric Past - ոստիկան
1914 - Գոլֆիստ Գասլը/Gussle, the Golfer - Գասլ
1915 - Սուզանավի ծովահենը/A Submarine Pirate - մատուցող
1918 - Շան կյանք/A Dog’s Life - առևտրական
1918 - Փոխառության տոմս/The Bond
1918 - Ուսին - ա՛ռ/Shoulder Arms սերժանտ
1922 - Աշխատավարձի օրը/Pay Day - բանվոր
1923 - Ուխտավորը/The Pilgrim - գնացքի ուղեկցորդ
1923- Նրա ժամանակավոր ամուսինը/Her Temporary Husband - Ջադդ
1925 - Չարլիի մորաքույրը/Charley’s Aunt - Բաբս Բաբերլի
1927 - Բախտ որսացողը/The Fortune Hunter - Նեթ Դանկան
1927 - Պակասող օղակը/The Missing Link - Արթուր Ուելս


== Ծանոթագրություններ ==


== Գրականություն ==
Садуль Ж. Чарли Чаплин. Пер. с франц. — М.: «Искусство», 1981. — 209 с.
Stein, Lisa K. (2010)։ Syd Chaplin: A Biography։ McFarland։ ISBN 978-0-7864-6035-9 


== Արտաքին հղումներ ==
Biography of Sydney Chaplin by Linda Wada
Սիդնի Չապլին Internet Movie Database կայքում
Sydney Chaplin at Virtual History
Պաշտոնական կայքը
Սիդնի Չապլինի կենսագրությունը (անգլ.))
Սիդնի Չապլին՝ Չարլի Չապլինի եղբայրը (անգլ.))
Թամար (վրաց թագուհի)

Անվան այլ կիրառումների համար տե՛ս՝ Թամար (այլ կիրառումներ)Թամար թագուհի (վրաց.՝ თამარ მეფე, մոտ 1166, Մցխեթ, Վրաստան - հունվարի 18, 1213, Տաբախմելա), Վրաստանի թագուհի 1184 թվականից (1178 թվականից հոր՝ Գեորգի III-ի գահակից)։


== Գործունեություն ==
Թամարի հայրը՝ Գեորգի III-ը (թագավորել է 1156–84 թթ.-ին), 1178 թ.-ին նրան նշանակել է գահակից։ Ինքնուրույն գահակալել է հոր մահից (1184 թ.) հետո։
Գահակալության առաջին տարիներին ֆեոդալական ավագանին հանդես է եկել թագավորական իշխանության սահմանափակելու պահանջով։ Թագուհին թեև պահպանել է օրենսդրական և գործադիր իրավունքները, սակայն զրկվել է պետական հարցերը միանձնյա լուծելու հնարավորությունից։ Թամարի օրոք վրացական պետությունը հասել է իր հզորության ու ծաղկման գագաթնակետին։
Պետության և անձամբ թագուհու նեցուկն են դարձել Սարգիս Զաքարյանը և նրա որդիներ Զաքարե Բ-ն ու Իվանե Ա-ն։ Վերջիններս ազատագրելով Հայաստանի Բագրատունիների թագավորության տարածքը ստեղծեցին Զաքարյան Հայաստանը և պետական ունիայով գործակցեցին Թամար թագուհու գլխավորած Վրաստանի պետության հետ՝ ստանձնելով այդ երկրի բարձրագույն ռազմա-քաղաքական պաշտոնները։ Նրանք գլխավորել են պայքարը կենտրոնախույս ավագանու և արտաքին թշնամիների դեմ։
1195 թ.-ին վրացական և հայկական զորքերը՝ Զաքարե Բ Մեծի հրամանատարությամբ, Շամխորի ճակատամարտում պարտության են մատնել Ատրպատականի աթաբեկ Աբուբեքիրին և նրա դաշնակիցներին։ Հաջողությամբ են պսակվել նաև Թամարի ռազմական արշավանքները Սև ծովի առափնյա շրջան (որտեղ 1204 թ.-ին հիմնադրվել էր Տրապիզոնի կայսրությունը), Խլաթի սուլթանության՝ Շահ-Արմենների դեմ և Ատրպատականի ու Պարսկաստանի խորքերը (1210 թ.)։ Վրաստանի վասալ են դարձել Գանձակի և Էրզրումի ամիրները, Երզնկայի և Խլաթի սուլթանները, հյուսիսկովկասյան լեռնականների տիրակալները։

Զաքարե Բ Մեծի մղած պատերազմների շնորհիվ ազատագրվել է Հյուսիս-արևելյան Հայաստանը, կազմավորվել և հզորացել է Զաքարյանների իշխանապետությունը։ Իվանե Ա-ն ճնշել է կովկասյան լեռնականների ապստամբությունը Թամարի դաժան հարկային քաղաքականության դեմ։ Թամարի թագավորության տարիները Վրաստանում և Հայաստանում նշանավորվել են շինարարական ծավալուն գործունեությամբ, մշակույթի առաջնթացով։ Թամարը 1185 թ.-ին ամուսնացել է Վլադիմիր-Սուզդալյան իշխան Անդրեյ Բոգոլյուբսկու որդու՝ Յուրիի (Գեորգի) հետ, երկրորդ անգամ՝ 1189 թ.-ին՝ ալանների արքայորդի Դավիթ Սոսլանի (մահացել է 1207 թ.-ին) հետ։
Թամար թագուհուն է նվիրված Շոթա Ռուսթավելու «Ընձենավորը» պոեմը։ Նրա կերպարին անդրադարձել է Ալեքսանդր Վերմիշևը՝ «Ամիրսպասալարը» վեպում։ Վրաց և ռուսաց եկեղեցիները Թամար թագուհուն կարգել են սրբերի դասը՝ որպես տոնելի սուրբ։ 1917 թ.-ից վրաց եկեղեցին ամեն տարի մայիսին նշում է սբ Թամարի տոնը՝ Թամարոբան։ Ախալցխայում կանգնեցվել է Թամար թագուհու հուշարձանը։


== Ծանոթագրություններ ==
Խաչատուր Աբյան

Խաչատուր Ժորայի Աբյան (1975, Մեծ Թաղեր, ԼՂԻՄ, Ադրբեջանական ԽՍՀ, ԽՍՀՄ - օգոստոսի 10, 1995(1995-08-10), Կարախանբեյլի, Հադրութի շրջան, Արցախ), հայ ազատամարտիկ։


== Կենսագրություն ==
Ծնվել է 1975 թվականին Հադրութի շրջանի Մեծ Թաղեր գյուղում։ 1992 թվականին ընտանիքով տեղափոխվել է Աբովյան քաղաք, որտեղ էլ ավարտել է թիվ 5 միջնակարգ դպրոցը։ Բերձորի ազատագրումից հետո ծառայել է պարետային վաշտում, այնուհետև՝ Հադրութի պաշտպանական շրջանի հրաձգային գումարտակում։ Զոհվել է 1995 թվականի օգոստոսի 10-ին, Ֆիզուլիի շրջանի Կարախանբեյլիի դիրքերում, զենքի հետ անզգույշ վարվելու հետևանքով։ Ամուսնացած չէր։ Հանգչում է գյուղի գերեզմանատանը։


== Ծանոթագրություններ ==
Բնակարանային տնտեսություն

Բնակարանային տնտեսություն, բնակավայրերի բնակչությանը սպասարկող ձեռնարկությունների և տնտեսությունների ամբողջություն, քաղաքներում ընդգրկվում է քաղաքային տնտեսության մեջ։ Զբաղվում է քաղաքների, ավանների և գյուղական վայրերի բարեկարգման՝ սանմաքրման, հարդարման, լուսավորման, ջրամատակարարման և կոյուղու, գազամատակարարման ցանցերի կազմակերպման, կամուրջների, ստորգետնյա անցումների, քաղաքային ճանապարհների շահագործման կազմակերպման, կանաչապատման, աղբափոխադրման աշխատանքներով։ Ընդգրկում է նաև հյուրանոցային տնտեսությունը՝ հյուրանոցների, հյուրատների, քեմպինգների կազմակերպումը և շահագործումը, ՆԳՄ մասնագիտացված հրշեջ տնտեսություններն ու կամավոր հրշեջ ընկերությունները։ 
Բնակարանային տնտեսության զարգացումը բնութագրվում է մեկ բնակչին մատակարարվող ջրի, գազի, կանաչապատված տարածության և ընդհանուր կոմունալ ծախսերի գումարի ցուցանիշներով։ Բնակչության կենսամակարդակի բարձրացմամբ աճում է բնակարանային տնտեսության ծառայությունների պահանջը, զարգանում նրա նյութատեխնիկական բազան։
(9441) 1997 GN8

(9441) 1997 GN8, աստերոիդ աստերոիդների հիմնական գոտում։ Հայտնաբերվել է 1997 թվականի ապրիլի 2-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 3,17781 ա. մ., առավելագույնը մոտենում է 2,6825 ա. մ. հեռավորության վրա և հեռանում 3,6731 ա. մ.։ Արեգակի շուրջ մեկ ամբողջական պտույտ է կատարում 2069,14 երկրային օրվա ընթացքում, իր ուղեծրով շարժվելով միջինում 0,173985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9441) 1997 GN8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իդրո

Իդրո (իտալերեն՝ Idro), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1694 մարդ, խտությունը՝ 77 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 25074։ Հեռախոսային կոդ՝ 0365։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Նովոմարիևկա (ավան, Մակեևկայի քաղաքային խորհուրդ)

Անվան այլ կիրառումների համար տե՛ս՝ ՆովոմարիևկաՆովոմարիևկա (ուկրաիներեն՝ Новомарївка), ավան Ուկրաինայի Դոնեցկի մարզի Մակեևկայի քաղաքային խորհուրդում։
2001 թվականի տվյալներով Նովոմարիևկա ավանում բնակվում էր 305 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դոնյա (Իտալիա)

Դոնյա (իտալերեն՝ Dogna), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 219 մարդ 2008 թվականի մարդահամարի տվյալների, բնակչության խտություն՝ 4 մարդ/կմ²։ Զբաղեցնում է 70 կմ² մակերես։ Փոստային ինդեքս՝ 33010։ Հեռախոսային կոդ՝ 0428։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0428 93000
Էլեկտրոնային փոստ՝ Sindaco.dogna@eell.regione.fvg.it
Պաշտոնական կայք՝ http://www.comune.dogna.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջերոմ Կլապկա Ջերոմ

Ջերոմ Կլապկա Ջերոմ (անգլ.՝ Jerome Klapka Jerome, մայիսի 2, 1859(1859-05-02)[…] կամ օգոստոսի 25, 1859(1859-08-25), Ուոլսոլ, Ուեսթ Միդլանդս, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 14, 1927(1927-06-14)[…] կամ հունիսի 16, 1927(1927-06-16), Նորտհեմպտոն, Անգլիա, Միացյալ Թագավորություն), անգլիացի գրող-զավեշտաբան, «Punch» հանդեսի մշտական աշխատակից, 1892 - 1897 թվականներին՝ «Ծույլը» (անգլ.՝ Idler) և «Այսօր» (անգլ.՝ Today) հանդեսների խմբագիր։ Ջերոմի բազմաթիվ ստեղծագործություններից առավելապես հայտնի է և աշխարհի բազմաթիվ լեզուներով է թարգմանվել «Երեքը մի նավակում (չհաշված շունը)» (Three Men in a Boat, 1889) վիպակը։


== Կենսագրություն ==
Եղել է ուսուցիչ, դերասան, երգիծական հանդեսների խմբագիր։ Ջերոմի առաջին ստեղծագործությունները («Բեմի վրա և բեմի ետևում», 1888 թ., «Բեմական աշխարհից», 1889 թ.) կապված են թատրոնի հետ։ Նրա ամենաճանաչված գործը «Երեքը մի նավակում (չհաշված շունը)» (1889 թ., հայ․ հրտ․ 1982 թ.) կատակերգական վիպակն է, որի շարունակությունն է «Երեքը հեծանիվով» (1900 թ.) վիպակը։
Ջերոմը հեղինակ է բազմաթիվ երգիծական պատմվածքների («Պարապ մարդու պարապ մտքերը», 1889 թ., «Մի ուխտագնացության օրագիր և վեց ուրվագիծ», 1891 թ.) ու պիեսների («Արևամուտ», 1888 թ., «Օրիորդ Հոբբսը», 1899 թ., «Չորրորդ հարկի կենվորը», 1908 թ.)։
Ջերոմի երգիծանքը բարեմիտ է, հաճախ՝ սենտիմենտալության ու բարոյախոսության հետ խառնված, թեման՝ ձախողակ մարդկանց մանր անհաջողությունները։
1894–1896 թվականների հայկական կոտորածների ժամանակ Ջերոմն իր զայրույթն է արտահայտել թուրք բարբարոսների ու նրանց «քաղաքակիրթ» հովանավորողների դեմ։


== Ծանոթագրություններ ==


== Արտաքին հղումներ ==
«Երեքը մի նավակում (չհաշված շունը)»՝ գրապահարանում
Երեքը մի նավակում, չհաշված շունը
Նեմիրինցի (գյուղ, Գորոդոկի շրջան)

Անվան այլ կիրառումների համար տե՛ս՝ ՆեմիրինցիՆեմիրինցի (ուկրաիներեն՝ Немиринці), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Նեմիրինցի գյուղում բնակվում էր 676 մարդ։ Բնակավայրը զբաղեցնում է 0,302 կմ² տարածք։ Բնակչության խտությունը կազմում էր 2238,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դդմի յուղ

Դդմի յուղ, ստացվում է դդմի սերմերից՝ սառը սեղման եղանակով։ Արտադրանքի քիմիական կազմ. տրիգլիցերիդներ, եթերայուղեր, ֆոսֆոլիպիդներ, տոկոֆերոլներ, կարոտինոիդներ, պեկտիններ, Ստերիններ, A, E և F վիտամիններ, սելեն։ Յուղը հարուստ է սպիտակուցներով, պոլիչհագեցած ճարպաթթուներով, ցինկով։ Առանձնահատուկ կարևորություն է տալիս ռուտինի առկայությունը, որը մարդու մարմինը չի սինթեզում ինքնուրույն, և նիկոտինաթթուն։
Դդմի յուղն ունի ընկույզի բույր, թեթև մանանեխի համ։ Գույնը՝ մուգ դեղին և բաց կարմիրից մինչև մուգ կանաչ և նույնիսկ գրեթե սև, որի պատճառով Արևելյան Եվրոպայի երկրներում այն երբեմն կոչվում է «սև ոսկի»։ Գերմանիայում, օրինակ, այն միշտ գնահատվում է ոչ պակաս, քան լավագույն ձիթապտղի յուղի նմուշների։ Յուղի պարունակությունը կորիզներում կարող է հասնել 48-54%, սպիտակուցը՝ մինչև 40 %։ Բացի այդ, բազմաթիվ հեղինակներ, սկսած Ավիցեննայից, դդմի յուղն անվանում են դեղամիջոց գրեթե բոլոր հիվանդությունների համար։


== Արտադրության շրջաններ ==
Դդմի սերմերի յուղը դարեր շարունակ մեծամասամբ կիրառվում է գրեթե ողջ Կենտրոնական և Արևելյան Եվրոպայում։ Բարձր որակի են հասել Ավստրիայում դաշնային Շտիրիայի (գերմ. Steirisches Kürbiskernöl) և Սլովենիայում ստորին Շտիրիայի պատմական տարածքների և Պրեկուրյեի (սլովեներեն. Štajersko prekmursko bučno olje) արտադրողները։ Այդ երկու ապրանքներն էլ 1996 և 2012 թվականներին համապատասխանաբար Եվրոպական հանձնաժողովը գրանցել է PGI կարգավիճակով (պաշտպանված աշխարհագրական ցուցում)։


== Ներքին կիրառում ==
Դդմի յուղը բավականաչափ սուր հոտ ունի, բացի այդ, տաքացման ժամանակ անհետանում են բոլոր օգտակար տարրերը, ուստի այն գործնականում չի ենթարկվում ջերմային մշակման։ Այն օգտագործվում է հում ձևով. որպես աղցանի և շիլայի լցոնում,  նաև՝ որպես հիմք սոուսների համար։ Այն օգտակար է ստամոքս-աղիքային տրակտի, լյարդի և լեղապարկի համար։ Այն կարգավորում է աղիների թթվայնությունը և փոքր-ինչ թուլացնող ազդեցություն ունի։ Պարունակվող ցինկն օգտակար է ենթաստամոքսային գեղձի և արական միզասեռական համակարգի համար։


== Արտաքին կիրառում ==
Դդմի յուղը արտաքին կիրառմամբ օգտագործվում է ակնեների հեռացման, դիաթեզի և սնկային ախտահարումների բուժման համար, օգնում է միջատների խայթոցների ժամանակ։ Այն օգտագործվում է ջերմային կամ քիմիական այրվածքների ժամանակ՝ մաշկի վնասված մասերը պատվում  են յուղով։ Զգայուն մաշկ ունեցող մարդկանց մոտ յուղը կարող է ալերգիկ ռեակցիա առաջացնել։


== Ծանոթագրություններ ==
Ռոբերտ Սարգսյան (այլ կիրառումներ)

Ռոբերտ Սարգսյան, կարող է վերաբերել՝

Ռոբերտ Լիպարիտի Սարգսյան, խորհրդային հայ կինոռեժիսոր, դերասան։
Ռոբերտ Ռաֆիկի Սարգսյան, հայ դերասան։
Ռոբերտ Գուրգենի Սարգսյան, հայ քաղաքական գործիչ, ՀՀ 5-րդ գումարման ԱԺ պատգամավոր։
Ռոբերտ Եղիշի Սարգսյան, հայ իրավաբան, ՀՀ վարչական դատարանի դատավոր։
Յուրյուզան (գյուղ, Կարաիդելսկի շրջան)

Յուրյուզան (ռուս.՝ Юрюзань, բաշկիրերեն՝ Йүрүҙән), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազովի ծով

Ազովի ծով (լատ.՝  Palus Maeotis ,  հունարեն՝ Μαιῶτις λίμνη or Propontis կամ այժմ լատ.՝ mare Asoviense, ռուս.՝ Азовское море; ուկրաիներեն՝ Азовське море, Озівське море, ադըղե.՝ Хы мыутӏэ, Ղրիմի թաթարերեն՝ Azaq deñizi), Ատլանտյան օվկիանոսի ներցամաքային ծով։ Կերչի նեղուցով միանում է Սև ծովին։ Մակերեսը 38 հզ. կմ² է, խորությունը՝ մինչև 14 մ։ Ափերը հարթ են, ավազոտ և առաջացնում են ցամաքալեզվակներ։ Հյուսիս–արևելքում Տագանրոգի, հարավ–արևելքում Տեմրյուկի ծոցերն են, արևմտքում՝ Սիվաշը։ Ազովի ծով են թափվում Դոն և Կուբան գետերը։ Կլիման ցամաքային է, հուլիսին օդի միջին ջերմաստիճանը՝ 23,5°C-ից 24,5°C, առավելագույնը՝ 40°C, հունվարին և փետրվարին՝ - 1°C–ից -6°C, նվազագույնը՝ -30°C։ Տարեկան տեղումները՝ 312–528 մմ։ Գերիշխում են հյուսիս–արևելյան քամիները։ Սառցակալվում է դեկտեմբերից մարտ ամիսներին։ Հիմնական ծովային հոսանքը սկիզբ է առնում Տագանրոգի ծոցից և շրջապտույտ կատարում ժամացույցի սլաքի հակառակ ուղղությամբ։ Ջուրը պղտոր է։ Ջրի ջերմաստիճանը ձմռանը 0°C–ից ցածր է, ամռանը՝ 25°C, 30°C, աղիությունը՝ 2–11‰։ Կենդանական աշխարհը բազմատեսակ չէ, բայց քանակապես հարուստ է։ Զարգացած է ձկնորսությունը (թառափազգիներ, սուդակ, բրամ ևն)։ Գլխավոր նավահանգիստներն են՝ Տագանրոգը, Ժդանովը, Եյսկը, Բերդյանսկը։ 


== Ծանոթագրություններ ==
Տեպլիցեի շրջան

Տեպլիցեի շրջան (չեխ․՝ Okres Teplice), շրջան Չեխիայի Ուստի նադ Լաբեմի երկրամասում։ Վարչական կենտրոնն է Տեպլիցե քաղաքը։ Տարածքը 469,27 կմ² է։ Բնակչությունը 2020 թվականի տվյալներով կազմում է 129 072 մարդ։ Շրջանի կազմի մեջ է մտնում 34 համայնք։


== Ծանոթագրություններ ==
Բոսոլեյ (Ֆրանսիա)

Բոսոլեյ (ֆր.՝  Beausoleil), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Բոսոլեյ կանտոնում։
Կոմունայի տարածքը կազմում է 2.79 կմ², 2006 թվականին բնակչությունը կազմել է 13416 մարդ աճի միտումով, 2012 թվականին՝ 13272 մարդ, բնակչության խտությունը՝ 4757.0 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 13567 մարդ, 2012 թվականին՝ 13272 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 8831 բնակիչներից 6725-ը եղել են տնտեսապես ակտիվ, 2106-ը՝ ոչ ակտիվ (ակտիվության գործակիցը կազմել է 76.2 %, 1999 թվականին եղել է 73.0 %: Աշխատունակ տարիքի 6725 ակտիվ բնակիչներից աշխատում էին 6049-ը (3146 տղամարդ և 2903 կին), 676 հաշվառված էին որպես գործազուրկ (272 տղամարդ և 404 կին)։ Աշխատունակ տարիքի 2106 ոչ ակտիվ բնակիչներից 780-ը եղել են աշակերտներ կամ ուսանողներ, 604-ը՝ թոշակառուներ, իսկ 722-ը՝ ոչ ակտիվ են եղել այլ պատճառներով.:
2010 կոմունայում հաշվառված են եղել 6323 հարկատու տնային տնտեսություններ, որտեղ ապրում էր 14221 մարդ։ Մեկ հարկատուին բաժին ընկնող շահույթը կազմել է 18623 եվրո.:


== Ծանոթագրություններ ==


== Արտաքին հղումներ ==
Բոսոլեյ կոմունայի քաղաքապետարանի պաշտոնական կայք (ֆր.)
Կալիսարա

Կալիսարա (ռուս.՝ Калисара), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեծ Շենգա գետի ձախ ափում՝ 9 կմ հեռավորության վրա։ Գետի երկարությունը 45 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03020300412103000033072
Հիդրոլոգիական ուսումնասիրությունների կոդը - 103003307
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բերդ (բլրակ)

Անվան այլ կիրառումների համար տե՛ս՝ Բերդ (այլ կիրառումներ)Բերդ, բլրակ Հայկական լեռնաշխարհում, Արածանիի միջին հոսանքի շրջանում։ Այսպես են անվանել այն բլուրը, որի վրա գտնվել է Մուշ քաղաքի բերդը։


== Ծանոթագրություններ ==
Պատմական երկրաբանություն

Պատմական երկրաբանություն, երկրաբանության բնագավառ, ուսումնասիրում է երկրակեղևի և ամբողջությամբ Երկրագնդի պատմությունն ու զարգացման օրինաչափությունները։ Գլխավոր խնդիրներն են՝ Երկրի մակերևույթի և նրա օրգանական աշխարհի վերականգնումը և մեկնաբանումը, ինչպես նաև երկրակեղևի ներքին կառուցվածքի վերափոխումների և դրանց հետ կապված ներծին պրոցեսների պարզաբանումը։ Պատմական երկրաբանությունը հենվում է երկրաբանական առանձին գիտությունների (հնէաբանություն, պետրոգրաֆիա և այլն) եզրակացությունների վրա, սակայն նրա հիմքը կազմում է շերտագրությունը, որը սահմանում է ապարների առաջացման հաջորդականությունը և մշակում երկրաբանական անցյալի ժամանակագրական համակարգը։ Շերտագրության գլխավոր բաժիններից է կենսաշերտագրությունը, որը որպես ապարների հարաբերական հասակի ցուցանիշ օգտագործում է մահացած կենդանիների ու բույսերի մնացորդները և սերտորեն կապված է հնէաբանության հետ։ հարաբերական երկրաժամանակագրությանը զուգահեռ զարգանում է բացարձակ ժամանակագրությունը, որը հնարավորություն է ընձեռում ուղղակի որոշելու ապարների բացարձակ հասակը։ Երկրաբանության ժամանակագրական համակարգի ստեղծումը անհրաժեշտ նախապայման է անցյալ ժամանակներում Երկրի մակերևույթին և ընդերքում տեղի ունեցած բազմաթիվ արտածին ու ներծին պրոցեսների ժամանակագրության վերստեղծման համար։ Այդ պրոցեսների և այն ֆիզիկա-աշխարհագրական միջավայրի վերականգնումը, որտեղ դրանք ընթացել են, ներառյալ ցամաքի ու ծովի բաշխումը, ջրային վազանների խորությունն ու հիդրոլոգիական ռեժիմի առանձնահատկությունները, ռելիեֆը և կլիման, օրգանիզմների և նրանց համակեցությունների տարածումը հանդիսանում են հնէաաշխարհագրության խնդիրները։
Արագություն (ֆիլմ, 1994)

«Արագություն» (անգլ.՝ Speed), ռեժիսոր Յան դե Բոնտի 1994 թվականին նկարահանված ամերիկյան մարտաֆիլմ։ Արժանացել է երկու «Օսկար» մրցանակի («Լավագույն ձայնային մոնտաժ» և «Լավագույն հնչունավորում»)։ Ֆիլմը դերասանուհի Սանդրա Բուլոքի համար դարձել է նշանակալի, ինչով նա ֆիլմի թողարկումից հետո ստացել է համընդհանուր ճանաչում և հայտնիություն։


== Սյուժե ==
Խենթ ահաբեկիչը (Դենիս Հոփեր) ոստիկանությանն անհայտ պատճառներով երկնաքերում ականապատում է ուղևորներով վերելակը և պահանջում փրկագին՝ 3 միլիոն դոլար։ Լոս Անջելեսի ոստիկանության հակաահաբեկչական ստորաբաժանումը խափանում է ահաբեկչի ծրագրերը և փրկում պատանդներին։
Անհաջող փորձից հետո ահաբեկիչը որոշում է վրեժ լուծել և թիվ 2525 ավտոբուսում տեղադրում է ռադիոկառավարմամբ ռումբ, որը պայթելու էր, եթե ավտոբուսի արագությունը իջներ 50 մղոն/ժամից (մոտ 80 կմ/ժամ)։
Այն բանից հետո, երբ ավտոբուսը դուրս է գալիս մայրուղի և արագություն ձեռք բերում, պայթուցիկ սարքը ակտիվանում է, ավտոբուսը պատանդների հետ միասին վերածվում է «արագացած պայթուցիկի»՝ չունենալով կանգնելու հնարավորություն։ Ամբողջ արագություն հավաքած ավտոբուս է մտնում հատուկ ծառայության աշխատակիցը (Կիանու Ռիվզ), որն ավտոբուսի ղեկի հետևում կանգնած պատահական ուղևորի (Սանդրա Բուլոք) հետ փորձում են գտնել հնարավորություն՝ փրկել մարդկանց կյանքը։
Ֆիլմի վերջում ավտոբուսը մտնում է օդանավակայան՝ ջարդելով պատը և մտնում է ինքնաթիռի մեջ, բախման հետևանքով այդ երկու փոխադրամիջոցներն էլ պայթում և այրվում են։


== Դերերում ==


== Պարգևավճարներ ==
Կիանու Ռիվզ՝ 10 000 000 $ ($1 200 000 + շահույթի տոկոս),
Սանդրա Բուլոք՝ 500 000 $։


== Ծանոթագրություններ ==


== Արտաքին հղումներ ==
Speed(անգլ.) ֆիլմը Internet Movie Database կայքում
«Speed»(անգլ.) ֆիլմը Allmovie կայքում:
Speed(անգլ.) ֆիլմը Rotten Tomatoes կայքում
«Speed»(անգլ.) ֆիլմը Box Office Mojo  կայքում
«Speed»(անգլ.) ֆիլմը Metacritic կայքում:
Վինի Թուխը և հոգսերի օրը

«Վինի Թուխը և հոգսերի օրը » (ռուս.՝ Винни-Пух и день забот), խորհրդային մուլտիպլիկացիոն ֆիլմ։


== Սյուժե ==
Ծեր մոխրագույն ավանակ՝ Իան կանգնել է լճի ափին և տխրում է։ Նրան  է մոտենում Վինի Թուխը, որին Իան խոստովանում է, որ նրա ծննդյան օրն է, բայց այդ մասին ոչ ոք չի հիշել, բացի այդ նա  կորցրել է իր պոչը։ Ավելի ուշ Վինի Թուխը հանդիպում է Դնչիկին և նրանք որոշում են շնորհավորել ավանակին։ Վինի Թուխը որոշում է ավանակին նվիրել մեղրով կճուճ, իսկ Դնչիկը՝ օդապարիկ։ Սակայն ճանապարհին Թուխը ուտում է մեղրը, և Իայի մոտ է գալիս դատարկ կճուճով, իսկ Դնչիկը ցանկանալով Իային առաջինը մատուցել նվերը շտապում է և ընկնում, արդյունքում ավանակին պայթած փուչիկ է տալիս։ Բայց ավանակը այսպիսի նվերից էլ է գոհ, բացի այդ գալիս է Բուն, թևերի մեջ բռնած բերելով ավանակի կորցրած պոչը։ Պարզվում է ճանապարհին Վինի Թուխը այցելել էր Բուին, նրա տան զանգին տեսնելով տարօրինակ իր, ճանաչելով Իայի պոչը համոզել էր Բուին նվիրել այն ավանակին։ Ի զարմանս Բուի պոչը ամրացնում են Իայի վրա և միասին նշում նրա ծննդյան օրը։


== Մրցանակներ ==
1976 - ԽՍՀՄ-ի պետական մրցանակ ռեժիսոր Ֆյոդոր Խիտրուկին։


== Գրականություն ==
Освальд Айтен (Oswald Iten). Пух Райтермана и Пух Хитрука: сравнительная характеристика персонажей = Pooh vs. Pukh, a character analysis // Сolorful animation expressions, Швейцария (2011)(անգլ.) // ИноСМИ.ру. — 2012.
Хитрук Ф.С. О зарождении идеи фильма Киноведческие записки № 73, 2005


== Ծանոթագրություններ ==


== Արտաքին հղումներ ==
«Վինի Թուխը և հոգսերի օրը» մուլտֆիլմը «Անիմատոր.ռու» կայքում
«Վինի Թուխը և հոգսերի օրը» «Հայրենական կինոյի հանրագիտարան» կայքում
Վինի Թուխ– նայել են բոլորը, բոլորը, բոլորը Наш фильм.ру
Երգեր և կարաոկե մուլտֆիլմից
Կադրեր մուլտֆիլմից
Մուլտֆիլմի հերոսների հուժարձանը Մոսկվայում
Կոցյուբինսկոե

Կոցյուբինսկոե (ուկրաիներեն՝ Коцюбинське), քաղաքատիպ ավան Ուկրաինայի Կիևի մարզի Կիև-Սվյատոշինի շրջանում։ Հիմնադրվել է 1941 թվականին։
Չճշտված տվյալներով Կոցյուբինսկոե քաղաքատիպ ավանում բնակվում էր 13 934 մարդ։ Բնակավայրը զբաղեցնում է 0,87 կմ² տարածք։ Բնակչության խտությունը կազմում էր 16016 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Dance in the Dark

«Dance in the Dark» (հայերեն՝ Պար մթության մեջ), երգը ձայնագրվել է ամերիկացի երգչուհի Լեդի Գագայի կողմից նրա երրորդ` The Fame Monster մինի-ալբոմից։ Երգը ձայնագրվել է 2009 թվականին, այն գրել է ննջասենյակում երկու մարդկանց ինտիմ հարաբերություններից ոգեշնչված։ Գագայի խոսքերով. «ձայնագրությունն աղջկա մասին է, ով սիրում է սիրով զբաղվել լույսն անջատած վիճակում, որովհետև նա ամաչում է իր մարմնից»։ 2010 թվականի հունվարի 6-ին երգը նախատեսվել էր թողարկել «Telephone» երգից հետո, բայց Գագայի և իր ձայնագրման ստուդիայի միջև ծագած վեճից հետո թողարկվեց «Alejandro» երգից հետո։ Այնուամենայնիվ երգը թողարկվեց որպես չորրորդ սինգլ, բայց միայն Ավստրալիայի և Ֆրանսիայի, նաև ՀԱՀ-ի և Հարավային Ամերիկայի համար։ Երգը ստացել է «Գրեմմի» որպես լավագույն պարային ձայնագրություն։


== Երաժշտություն և տեքստը ==

Dance in the Dark երգում շատ ուժեղ ազդեցություն են թողել ռետրո և Նոր ալիք երգի ոճերը։ usicOMH-ից Մայքլ Հաբբարդի խոսքերով, երգի կատարումը սկսվում է կմկմոցից և հոգոցի խլրտուքներից, որից հետո Գագան սկսում է երգել երգը։
Երգի տեքստը պատմում է աղջկա մասին, որն անհարմար է իրեն զգում լույսը վառած ժամանակ սիրով զբաղվելիս։ Երգչուհին նաև անդրադառնում է հայտնի մարդկանց, որոնք մահացել են ողբերգական մահով. Մերիլին Մոնրո, Ջուդի Գառլենդ, Սիլվիա Փլաթ, Արքայադուստ Դիանա, Լիբերաչե, Սթենլի Կուբրիկ և Ջոնբենեթ Ռեմսի


== Ստեղծագործությունների ցանկը ==
Թվային ներբեռնում'«Dance in the Dark» — 4:48


== Ձայնագրման մասնակիցներ ==
Lady Gaga — հեղինակ, վոկալ, գործիքավորում
Ֆերնանդո Գարիբայ — պրոդյուսեր, հեղինակ, երաժշտական գործիքներ, երաժշտական գործիքներ, գործիքավորում
Ռոբերտ Օրթոն — տեղեկություն
Ջոնաս Վեթլինգ — ձայնագրություն, ձայնային ինժեներ
Dan Parry — ձայնագրություն, ձայնային ինժեներ
Կրիստիան Դելանո — ձայնագրություն, ձայնային ինժեներ


== Դիրքերը հիթ-շքերթներում ==


== Թողարկման ժամանակագրություն ==


== Ծանոթագրություններ ==
Walk Me Home

«Walk Me Home» (հայ.՝ Ուղեկցիր ինձ տուն), ամերիկացի երգչուհի Փինկի երգ, որ ձայնագրվել է նրա Hurts 2B Human իններորդ ստուդիական ալբոմի համար։ Կոմպոզիցիան թողարկվել է որպես ալբոմի առաջին սինգլ 2019 թվականի փետրվարի 20-ին։


== Թողարկում ==
2019 թվականի փետրվարի 6-ին Փինկը «Էլլեն Դեջեներեսի շոուում» հայտարարել է, որ իր նոր երգը կթողարկվի առաջինա երկու շաբաթվա ընթացքում, ինչպես նաև ասել, որ ապրիլին կթողարկվի իր նոր ալբոմը։ Շոուի ընթացքում նա սինգլի ոչ մեծ հատված կատարել է ակապելլա։
2019 թվականի փետրվարի 20-ին տեղի է ունեցել սինգլի պրեմիերան Spotify, iTunes, ինչպես նաև այլ թվային հարթակներում, և նույն օրը թողարկվել է երգի լիրիկական տեսահոլովակը YouTube-ում։


== Երաժշտական տեսահոլովակ ==
Walk Me Home երգի երաժշտական տեսահոլովակը նկարահանել է Մայքլ Գրեյսին («Մեծագույն շոումենը» ֆիլմի ռեժիսորը)։


== Երգացանկ ==
Թվային ներբեռնում"Walk Me Home" – 2:58Թվային ներբեռնում"Walk Me Home" (R3hab remix) – 2:39


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Ogg

Ogg - մուլտիմեդիա կոնտեյների ֆորմատի բաց ստանդարտ է։ Հանդիսանում է Xiph.Org հիմնադրամի մուլտիմեդիա կոդեկների համար հիմնական նիշքային և հոսքային ֆորմատ, ինչպես նաև այդ ֆորմատի և նրա համար կոդեկների մշակմամբ զբաղվող նախագծի անվանում։ Ինչպես Xiph.Org-ի հովանավորությամբ մշակվող բոլոր տեխնոլոգիաները, Ogg ֆորմատը արտոնագրային կամ լիցենզային սահմանափակումներ չունեցող, բաց և ազատ ստանդարտ է։


== Մետատվյալներ ==
Ներկայումս գոյություն չունի Ogg կոնտեյներին միացման համար մետատվյալների պաշտոնական ստանդարտ։ Xiph.Org հիմնադրամը դիտարկում է մի քանի տարբերակ.

RDF ֆորմատում դուբլինյան միջուկ,
XML-ընտանիք (ներառյալ RDF, CMML և XMP),
XML- MusicBrainz մետատվյալներ,
Ogg SkeletonՄինչ մետատվյալների ընդհանուր ֆորմատի ընդունումը կիրառվում են կոդեկի մետատվյալները։ Ծրագրային ապահովման մեջ լայն ընդունում ունեն Vorbis կոդեկի մետատվյալները (մեկնաբանություններ), միևնույն ժամանակ Theora-ի և FLAC-ի մեկնաբանություններն ընդունվում են շատ սահմանափակ հավելվածներում։


== Ogg կոդեկներ ==
Ogg-ն միայն կոնտեյներ է։ Ձայնը կամ վիդեոն սեղմվում են կոդեկներով, իսկ մշակման արդյունքը պահպանվում է նմանատիպ կոնտեյներում։ Ogg կոնտեյներները կարող են պահել մի քանի կոդեկներով կոդավորված հոսքերը։ Օրինակ, ձայնով և վիդեոյով նիշքը կարող է պարունակել կոդավորված ձայնային և վիդեոկոդեկներով տվյալներ։
Ogg կոնտեյներում կարելի է պահպանել տարբեր ֆորմատների ձայն և տեսանյութ (MPEG-4, Dirac, MP3), բայց սովորաբար Ogg-ն օգտագործվում է հետևյալների հետ.

Ձայնային կոդեկներ.
կորուստներով`
Opus (նախկինում Harmony) կոդավորման ցածր հապաղումով (2,5 նվ-ից մինչև 60 մվ, կարգավորվում է) և ձայնային տվյալների բարձր խտացումով,
Speex- ցածր բիթրեյթով (~8—32 (կբիթ/վ)/խողովակ) խոսքային ազդանշանի սեղմման համար
Vorbis- միջին և բարձր բիթրեյթով (~16—500 (կբիթ/վ)/խողովակ) ձայնի սեղմման համար
առանց կորուստների`
FLAC- բարձր որակի վերարտադրում պահանջող ձայնային արխիվների և այլ ձայնային տվյալների մշակման համար
Տեքստային կոդեկներ.
Writ - վերնագրերը և ուղեկցվող տեքստերը նիշքերում ներառման համար նախատեսված տեքստայի կոդեկ,
CMML - ֆորմատավորման վերնագրերի, մետատվյալների համաժամանակացման (սինխրոնիզացիայի) համար տեքստային/կիրառական կոդեկ։
Տեսակոդեկներ.
Theora - MPEG-4 տեսակոդեկների (օրինակ` DivX կամ Xvid, RealVideo կամ Windows Media Video) մրցակիցն է, ստեղծված On2 Technologies ֆիրմայի կողմից` VP3 հիման վրա,
Tarkin - փորձարարական կոդեկ է, որը կիրառում է ընդհատվող վեյվլետ վերափոխում երեք չափելության մեջ` լայնություն. բարձրություն և ժամանակ,
Dirac - փորձարարական կոդեկ է։ Նոր կոդեկի հիման վրա մշակել է BBC-ն` Համացանցով տեսանյութի փոխանցման համար։ Շրյոդինգերի նախագիծը վերամշակում է C - ով գրված, Դիրակի կոդեկն իրացնող տանելի գրադարաններ։ Այն թույլ է տալիս նաև պահպանել Ogg կոնտեյների ներսում Դիրակի խտացրած տվյալները։
OggUVS - չսեղմված վիդեոյի պահպանման համար կոդեկի սևագիր տարբերակ։
Ուղեկցվող տեքստեր.
Annodex - CSIRO (անգլ.՝ Commonwealth Scientific and Industrial Research Organisation) մշակած ազատ և բաց ստանդարտների հավաքածու, նախատեսված ցանցով տարածվող մուլտիմեդիայի նկարագրման և ինդեքսավորման համար։


== Ծանոթագրություններ ==
Գագուր

Գագուր (վրաց.՝ გაგური), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 250 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 181 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
A Girl Can Mack

A Girl Can Mack, ամերիկյան R&B 3LW խմբի երկրորդ ստուդիական ալբոմը, որը թողարկվել է 2002 թվականին։ Ալբոմը թողարկվել էՆետյուրի Նոտոնի խմբից դուրս գալու մասին հայտարարությունից մի քանի ամիս անց։ Չնայած դրան ալբոմի բոլոր երգեը հնչում են նրա ձայնով։ A Girl Can Mack խմբի ամենաշատ վաճառված ալբոմն է։ Չնայած լավ արձագանքներին ալբոմը Billboard 200-ում զբաղեցրել է 15-րդ հորիզոնականը և վաճառվել է ավելի քան 176 000 պատճեն ալբոմի ձայնագրմանը մասնակցել են Loon-ը, Լիլ Ուեյնը և Լիլ Քիմը։ Ալբոմը ներառում է երկու սինգլներ՝ «I Do (Wanna Get Close To You)» և «Neva Get Enuf»։


== Երգացանկ ==


== Վարկանշային աղյուսակ ==


== Ծանոթագրություններ ==
Տերնովկա (գյուղ, Բալակլավայի շրջան)

Անվան այլ կիրառումների համար տե՛ս՝ ՏերնովկաՏերնովկա (ուկրաիներեն՝ Тернівка, Ղրիմի թաթարերեն՝ Şülü), գյուղ Ուկրաինայի Սևաստոպոլի Բալակլավայի շրջանում։ Բնակավայրը նախկինում նաև անվանվել է Շտեյնֆելդ։
2001 թվականի տվյալներով Տերնովկա գյուղում բնակվում էր 1 986 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իշիմբաևո (գյուղ, Սալավատսկի շրջան)

Իշիմբաևո (ռուս.՝ Ишимбаево, բաշկիրերեն՝ Ишембай), գյուղ Ռուսաստանի, Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 459 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերդրինյակ (կանտոն)

Մերդրինյակ (ֆր.՝ Merdrignac), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 7693 մարդ էր։Կանտոնի համարը 2225 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ռոդրիգո Բադիլյա

Ռոդրիգո Սեկեյրա Բադիլյա (իսպ.՝ Rodrigo Sequeira Badilla, հունիսի 22, 1957(1957-06-22), Սան Խոսե, Կոստա Ռիկա), ֆուտբոլային մրցավար Կոստա Ռիկայից։ Առավելապես հայտնի է նրանով, որ վարել է ԱՄՆ-ում կայացած 1994 թ. ֆուտբոլի աշխարհի առաջնության հետևյալ երեք հանդիպումները. D խմբի Նիգերիա-Բուլղարիա, C խմբի Իսպանիա-Բոլիվիա և կիսաեզրափակիչի Բրազիլիա-Նիդերլանդներ մրցամարտերը։ 2006 թ. օգոստոսին հեռացվեց առաջնությունից 21 օրով Հերվե Լհոմեդետի հետ կապված սկանդալի պատճառով։
Միջազգային ֆուտբոլային մրցախաղեր վարել է 1989-ից մինչև 2002 թվականը, այդ թվում՝ Ֆահդ թագավորի գավաթի 1992 և 1995 թվականների խաղարկությունների, 1993 թ. աշխարի երիտասարդական առաջնության (1993 FIFA World Youth Championship), 1998 և 2002 թթ. աշխարհի առաջնությունների որակավորման փուլերի, ԿՈՆԿԱԿԱՖի ոսկե գավաթի 1993 և 1998 թթ. խաղարկությունների  (1998 CONCACAF Gold Cup), Ամերիկայի գավաթի 1997 թ. խաղարկության (1997 Copa América) առանձին մրցախաղեր։


== Ծանոթագրություններ ==


== Հղումներ ==
Տեղեկաքարտ Ռոդրիգո Բադիլյա worldreferee.com, worldfootball.net (en)
Մախտա

Մախտա (ադրբ.՝ Maxta), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Պատմություն ==
Կաբաբուրջ գյուղը գտնվել էր պատմական Մեծ Հայքի Այրարատ նահանգի Շարուրդաշտ գավառում, Նորաշեն քաղաքի հյուսիսարևմտյան կողմում։
Ներկայումս գյուղին միացվել է նաև Կաբաբուրջ գյուղը։


== Բնակչություն ==
Հայերը գյուղը լքել են 18-րդ դարի վերւից մինչև 19-րդ դարի սկզբները։ 20-րդ դարում այնտեղ բնակվում էին միայն թուրքերը՝ 1906 թվականին ուներ  1150, իսկ 1974 թվականին 1302 թուրք բնակիչ։


== Կրթություն ==
Ներկայումս ունի դպրոց և գրադարան։


== Առողջապահություն ==
Գյուղում հիմնադրվել է բուժկետ և ծննդատուն։


== Հուշարձան ==
Պատմական աղբյուրներում և վիմական արձանագրություններում չի հանդիպում որևէ տեղեկատվություն գյուղի պատմաճարտարապետական հուշարձանների վերաբերյալ։


== Տես նաև ==
Շարուրի շրջան


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Պրեմիեր Լիգա 2006-07 (Անգլիա)

Պրեմիեր Լիգա 2006-07-ը Անգլիայի Պրեմիեր Լիգայի 15-րդ սեզոնն էր։
Սիչևո (գյուղ, Նովոդուգինսկի շրջան)

Սիչևո (ռուս.՝ Сычево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
2019 թվականի լեռնադահուկային սպորտի առաջնություն

Լեռնադահուկային 45-րդ սպորտ առաջնությունն (անգլ.՝ FIS Alpine World Ski Championships 2019) սկսվել է փետրվարի 5-ին շվեդական Օրե քաղաքում և շարունակվելու է մինչև փետրվարի 17-ը։ Առաջնության հովանավորն էAudi ընկերությունը։


== Ընդհանուր տեղեկություններ ==
Նախկինում Օրեում անցկացվել են ձմեռային օլիմպիական առաջնություններ` 1954 և 2007 թվականներին։
Աշխարհի գավաթի համար խաղարկվում են  11 մրցանակներ։ Տեղանքը որոշվել է 2014 թ. Հունիսի 5-ին Բարսելոնում FIS կոնգրեսի կողմից։ Միակ մրցակիցը` Իտալիայի Cortina d'Ampezzo- ն, հաղթել է 2021 թվականի աշխարհի առաջնության հյուրընկալությունը։
Փետրվարի 6-ին ֆրանսիացի լեռնադահուկորդ Ժոան Քլարեն 38 տարեկանում նվաճեց արծաթե մեդալը և դարձավ լեռնադահուկային սպորտի աշխարհի առաջնության ամենատարեց հաղթողը։ Հայտնի դահուկորդներ Ակսել Լունդ Սվինդալը և  Լինդսեյ Վոնն իրենց վերջին կարիերան անցկացրեցին աշխարհի առաջնությունում։
Նրանք երկուսնէլ դարձան մեդալակիրներ։
Փետրվարի 9-ին 36-ամյա Սվինդալը դարձավ ամենաարագ վազորդ երկրորդ մրցանակակիր, որն էլ նրա կարիերայում թվով 9-րդն էր աշխարհի առաջնություններում։ Հաջորդ օրը 34-ամյա Վոննը նվաճեց  աշխարհի չեմպիոնի տիտղոսը, արժանանալով իր` թվով 8-րդ մեդալին։


== Մրցույթի օրացույց ==


== Մեդալակիրներ ==


=== Տղամարդիկ ===


=== Կանայք ===


=== Թիմեր ===


=== Մեդալների ընդհանուր թիվը ===


== Արտաքին հղումներ ==
Պաշտոնական կայք Archived 2014-12-13 at the Wayback Machine. (անգլ.) (գերմ.)


== Ծանոթագրություններ ==
Ումբսաառե

Ումբսաառե (էստ․՝ Umbsaare), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նառվա (ծովածոց)

Նառվա (Նառվայի շուրթ, էստ․՝ Narva laht), ծովածոց Ֆիննական ծոցի հարավում, ողողում է Ռուսաստանի ու Էստոնիայի ափերը։ Արևմուտքից Նառվա ծովածոցը Լուժյան ծովածոցից բաժանվում է Կուրգալյան թերակղզով։ Արևելքում նրա սահմանն համարվում է Լյատիվանեմի հրվանդանը, որ գտնվում է էստոնական Կունդա քաղաքից հյուսիս-արևելք։ Նառվա ծովածոցի լայնությունը Ֆիննական ծոցի մոտ կազմում է 90 կմ։ Նառվա ծովածոցը ցամաքում խորանում է 40 կմ։
Նառվա ծովածոցի ափին են գտնվում էստոնական չորս բնակավայրեր՝ Սիլլամյաե, Նառվա-Յուեսուու քաղաքներն ու Ասեռի ու Տոիլա գյուղերը։


== Աշխարհագրական տեղադրությունը ==
Նառվա ծովածոցի հարավային ափերը Էստոնիայի սահմանում են։ Նառվայի գետաբերանից սկսած 8 կմ դեպի արևմուտք ավազուտներ են, իսկ այնուհետև սկիզբ է առնում բարձր ու կտրուկ պատ, որ կոչվում է Գլինտ։ Նառվա ծովածոցի ափի ընդհանուր երկարությունը կազմում է 130 կմ։ Ծովածոցի արևելյան ափը պատկանում է Ռուսաստանին։ Այս ափը ցածր է ու ավազային։ Կուրգալա հրվանդանի մոտ գտնվում են անտառապատ բլուրներ, որոնց բարձրությունը հասնում է մինչև 20 մետրի։
Նառվա ծովածոցը դեկտեմբերից մինչև մարտ ծածկված է սառույցով։ Նառվա ծովածոց է լցվում համանուն գետը։ Նախկինում Նառվա ծովածոց էր թափվում նաև Ռոսսոն գետը, որը ներկայումս ծովածոցին հասնելուց քիչ առաջ միանում է Նառվա գետին։ Նառվայի գետաբերանի մոտ է Նառվա-Յուեսուու առողջարանային քաղաքը։
Նառվա ծովածոցի հյուսիսարևելյան կողմի մուտքը բավականին վտանգավոր է ստորջրյա քարերի պատճառով։ Վիգրոդնդ կղզյակի վրա տեղակայված է փարոս։ Նառվա գետաբերանը նշելու համար փարոս է տեղադրված նաև Գունգերբուրգում (Նառվա-Յուեսուու). վերջինս կառուցվել է 1725 թվականին և երկու անգամ վերանորոգվել է (1808 և 1957 թվականներին)։
Նառվա ծովածոցում գտնվում են մեկ տասնյակից ավելի կղզիներ։


== Ծանոթագրություններ ==
Եվգենի Ֆեյնբերգ

Եվգենի Լվովիչ Ֆեյնբերգ (ռուս.՝ Евгений Львович Фейнберг, հունիսի 14 (27), 1912, Բաքու, Ռուսական կայսրություն - դեկտեմբերի 10, 2005(2005-12-10)), ականավոր տեսաբան ֆիզիկոս, Ռուսաստանի ԳԱ ակադեմիկոս (1997 թ․, թղթակից անդամ 1966 թ․-ից)։


== Կենսագրություն ==
Ավարտել է Մոսկվայի պետական համալսարանը (1935 թ․) և ասպիրանտուրան (1938 թ․)։ Հետո աշխատել է ԽՍՀՄ ԳԱ Լեբեդևի անվան ֆիզիկայի ինստիտուտի Տեսական բաժնում (1938 թ․-ից) ավելի քան 60 տարի։ Նիժեգորոդսկու պետական համալսարանի պրոֆեսոր (1944—1946 թ․), Մոսկվայի ինժեներա-ֆիզիկական ինստիտուտի պրոֆեսոր (1946—1954 թ․)։ Ֆիզիկամաթեմատիկական գիտությունների դոկտոր 1946 թ․-ից։ Լեբեդևի անվան ֆիզիկայի ինստիտուտի ադմինիստրացիայի խորհրդական 1988 թ․-ից։ Մտերիմ է եղել Անդրեյ Սախարովի հետ։ Կինը, Վալենտինա Ջոզեֆովնա Կոնենը, երաժշտաբան էր։


== Պարգևներ ==
Աշխատանքային կարմիր դրոշի կրկնակի շքանշանակիր (1972 թ․, 1975 թ․)
Պատվո նշան շքանշան (1953 թ․)
ԽՍՀՄ Պետական մրցանակի դափնեկիր (1983 թ․)
Լ․ Ի․ Մանդելշտամի անվան մրցանակ (1951 թ․)
Ի․ Յա․ Պոմերանչուկի անվան մրցանակ (2000 թ․)
Ս․ Ի․ Վավիլովի անվան ոսկե մեդալ (1988 թ․)


== Աշխատություններ ==
Ուժեղ փոխազդեցություններ բավականին մեծ էներգիաների դեպքում (Լեբեդևի անվան ֆիզիկայի ինստիտուտի աշխատություններ, հատոր 82, 1964 թ․) (ռուս.)
Կիբեռնետիկա, տրամաբանություն, արվեստ (1981 թ․) (ռուս.)
Բարձր էներգիաների ֆիզիկա և տիեզերական ճառագայթներ (ԽՍՀՄ ԳԱ բանբեր, № 1, 1981 թ․) (ռուս.)
Մասնիկների ֆիզիկա և տիեզերական ճառագայթներ (1987 թ․) (ռուս.)
Երկու մշակույթ։ Ինտուիցիան և տրամաբանությունը արվեստում և գիտությունում։ (1992 թ․) (ռուս.)
Ռադիոալիքների տարածումը երկրի մակերևույթով (1961 թ․, 2-րդ հրատարակություն՝ 1999 թ․) (ռուս.)
Դարաշրջանն ու անձը (1999 թ․) (ռուս.)
Վ. Լ. Գինզբուրգի հետ համատեղ, Աթեիզմի, մատերիալիզմի և կրոնի մասին (ռուս.)
Նիլս Բորի կյանքն ու գործունեությունը, УФН, N 2, 1980(ռուս.)


== Ծանոթագրություններ ==


== Արտաքին հղումներ ==
Մոսկվայի պետական համալսարանի տեղեկատու Archived 2007-09-26 at the Wayback Machine. (ռուս.)
Եվգենի Լվովիչ Ֆեյնբերգի հոդվածները Успехи физических наук հանդեսում (ռուս.)
Ակադեմիկոս Եվգենի Լվովիչ Ֆեյնբերգի անձնական էջը Ռուսաստանի ԳԱ կայքում (ռուս.)
Պոչամբար

Պոչամբար, հանքարդյունաբերության կից բնապահպանական կառույց, որտեղ առանձնացվում և ամբարվում են քիմիական վերամշակման հետևանքով առաջացած թունավոր, վտանգավոր քիմական թափոններ, հանքաջրեր։ Պոչամբարի թափոնները պիտանի են նաև հետագա օգտագործման։ Նրանք բացի թափոններից պարունակում են մեծ քանակությամբ օգտակար հանածոներ, որոնք հետագայում կարող են օգտագործվել այլ ոլորտներում։ Այստեղից էլ առաջացել է «ամբար» անվանումը։


== Տես նաև ==
Պոչամբարները Սյունիքի մարզում


== Ծանոթագրություններ ==
Մաբոկո

Մաբոկո (անգլ.՝ Maboko Island), կղզի, որը գտնվում է Քենիայի հարավում` Նյանզա նահանգում` Վիկտորիա (լիճ) Վինամ ծովածոցի հյուսիսարևելյան մասում` ԿԻսումու նավահանգստից արևմուտք։ Կղզու երկարությունը 1,8 կմ. է, իսկ լայնությունը 1 կմ.: Մաբոկո կղզում կան միջին միոցենի նստվածքներ, որոնք 15-16 միլիոն տարեկան են։ 1930-ական թվականներին հայտնաբերվել են բրածոներ, այդ թվում նաև վիկտորիապիտեկ տեսակին պատկանող կապիկների մնացորդներ։  
Բրածոներն առաջին անգամ հայտնաբերել է 1933 թվականին անգլիացի Ուլտեր Էդվին Օուենը, արխիդիակոն և անգլիացի միսիոներ Church Mission Society-ից։ Հենց այդ թվականին Օուենը սկսեց պեղումները։ 1933-1934 թվականներին պեղումները ղեկավարել են Օուենը և Դոնալդ Գորդոն Մակիննեսը։ 1947 թվականին Լուիս Լիկին և Մակիննեսը շարունակեցին պեղումները։ 1969 թվականին Գուստավ ֆոն Կյոնիգսվալդը նկարագրել է վիկտորիապիտեկ ցեղին։ Կղզու վրա գտնվել են վիկտորիապիտեկների շատ կաթնատամներ, ավելի քան հազար ֆրագմենտներ և գանգ։ 1973 թվականին Դևիդ Ռոջերս Պիլբիմը և Փիթր Էնդրյուսը հավաքեցին 28 առանձին մշտական կապկանմանների ընտանիքի ատամներ։


== Ծանոթագրություններ ==
(7073) Ռուդբելիա

(7073) Ռուդբելիա (անգլ.՝ Rudbelia), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,29378 ա. մ., առավելագույնը մոտենում է 1,8885 ա. մ. հեռավորության վրա և հեռանում 2,6991 ա. մ.։ Արեգակի շուրջ մեկ ամբողջական պտույտ է կատարում 1268,9 երկրային օրվա ընթացքում, իր ուղեծրով շարժվելով միջինում 0,283711 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7073) Ռուդբելիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պավլովկա (Չերտկովսկի շրջան)

Անվան այլ կիրառումների համար տե՛ս՝ Պավլովկա (այլ կիրառումներ)Պավլովկա (ռուս.՝ Павловка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Օլխովչանսկի գյուղական համայնքի կազմի մեջ։
Պոլովցի (գյուղ, Սիչովսկի շրջան)

Պոլովցի (ռուս.՝ Половцы), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդոլյանսկոե (այլ կիրառումներ)

Պոդոլյանսկոե, կարող է վերաբերել՝

Պոդոլյանսկոե - գյուղ, Ուկրաինայի Խմելնիցկիի մարզի Դերաժնյայի շրջանում
Պոդոլյանսկոե - գյուղ, Ուկրաինայի Խմելնիցկիի մարզի Վինկովեցկի շրջանում
Ենթամնա

Ենթամնա, հայերենի կետադրական բացահայտության նշաններից, որն օգտագործվում է բառը տողադարձի ենթարկելու ժամանակ կամ այն վանկատելու համար, դրվում է բառի անջատված հատվածների միջև, օրինակ՝ դա֊սա֊գիրք, պա֊հա֊րան։


== Պատմություն ==
Ենթամնան քերականների և հայկական հին ձեռագրերում գործածվել է 12-րդ դարից որպես առոգանության նշան (‿ կամ — ձևով)։ Մյուս կողմից ենթամնան հնում գործածվում էր իբրև «անհոդակապ բարդ բառերի բաղադրիչները միմյանց միացնող գծիկ», որը դրվում էր տողի մեջ, ցանկացած նման բառերի ներքևում, իսկ այժմ այն հիմնականում կիրառվում է իբրև տողադարձի նշան և դրվում է տողի վերջում։ Անվանման տարբերակներն են՝ կիսենթամնա, ենթամայն, ենթամնա, ներքսագրական, տողադարձի նշան։ Ենթամայն տերմինն առաջացել Դիոնիսիոս Թրակացու «Քերականական արվեստ» աշխատության մեկնությունից արված ύμεν-ի պատճենումից, այն է՝ հին հունարեն՝ ν'πο֊ «ենթ-, տակը» և հին հունարեն՝ ՛'εν (ετς) «մի, մեկ», սակայն հունարենից տարբեր տեսք ունի։


== Յունիկոդում ==
Ենթամնան համակարգչային Յունիկոդ ստանդարտում ներկայացվում է U+058A նիշով։


== Տես նաև ==
Միության գծիկ
Անջատման գիծ


== Արտաքին հղումներ ==
Հայերեն ենթամնան յունիկոդում
Յունիկոդի հայերենի նիշերը


== Ծանոթագրություններ ==
Խաչատուր Թովմասյան

Խաչատուր Գևորգի Թովմասյան (1911, Զաքաթալա, Ռուսական կայսրություն), հայ բժիշկ, ՀԽՍՀ վաստակավոր բժիշկ։


== Կենսագրություն ==
1930 թվականին ավարտել է Թբիլիսիի 72-րդ մանկավարժական թեքումով միջնակարգ դպրոցը։ Մի քանի տարի ուսուցիչ և դպրոցի վարիչ է աշխատել Ախալքալաքի շրջանիի դպրոցներում։
1939 թվականին գերազանցությամբ ավարտել է Երևանի բժշկական ինստիտուտը։ Անցնելով զինվորական ծառայության՝ մեկ տարի աշխատել է Անդրկովկասի զինվորական օկրուգի հետախուզական ավիաէսկադրիլիայում։ 1940 թվականին նշանակվել է Անդրզինօկրուգի օդանավակայանային ծառայության գումարտակի բժիշկ, իսկ 1942 թվականից՝ Անդրկովկասի ռազմաճակատի 83-րդ ավիաբազայի № 489 օդանավակայանային ծառայության գումարտակի ավագ բժիշկ։ Մինչև պատերազմի վերջը գումարտակը տարբեր օդանավակայաններից ապահովել է 2-րդ օդային բանակի ավիացիոն գնդերի մարտական հաջող գործողությունները Հյուսիսային Կովկասում, Դոնի Ռոստովում, Նովոռոսիյսկում և այլուր։
Պատերազմից հետո վերադարձել է Երևան, բժշկական ծառայության մայորի աստիճանով նշանակվել է սանծառայության պետ։ 1947 թվականին տեղափոխվել է հոսպիտալ որպես թերապևտ և Հայկական ԽՍՀ ներքին գործերի նախարարության աշխատակիցների ստացիոնար բուժումն ապահովել մինչև 1955 թվականը։ 1955-1969 թվականներին աշխատել է Հայկական ԽՍՀ քաղաքացիական պաշտպանության շտաբում։ Եղել է բնակչության պաշտպանության ծառայության պետ։ 1969 թվականին պաշտոնաթող է եղել բժշկական ծառայության փոխգնդապետի զինվորական աստիճանով և շարունակել աշխատանքը քաղաքացիական պաշտպանության բնագավառում։ Այնուհետև աշխատանքի է ընդունվել Երևանի քաղաքային առողջապահության բաժնում։
Պարգևատրվել է Կարմիր աստղի շքանշանով ու 13 մեդալներով, արժանացել է ԽՍՀՄ կարմիր խաչի ու կարմիր մահիկի միության «Պատվո նշան» և ԽՍՀՄ քաղաքացիական պաշտպանության «Պատվո նշան» պարգևներին, կրել է «Առողջապահության գերազանցիկի» կրծքանշան։


== Ծանոթագրություններ ==